تیرۆرکردنی عەلی خامنەیی

لە ٢٨ی شوباتی ٢٠٢٦، عەلی خامنەیی، دووەم ڕێبەری باڵای ئێران، لە چوارچێوەی زنجیرەیەک ھێرشی مووشەکی ئیسرائیل لە دەوروبەری تاران بە ئامانجی بە ئامانجگرتنی بەرپرسانی باڵای ئێران تیرۆر کرا. کوژرانی خامنەیی لە ئۆپەراسیۆنی ھێرشی ئاسمانی ھاوبەشی ئەمریکا و ئیسرائیل بە کەڵک وەرگرتن لە ھەواڵگری شوێنە ستراتیژییەکانی دەزگای ھەواڵگریی ناوەندی ئەمریکا سەبارەت بە شوێنی چەند سەرکردەیەک ڕوویدا. وێنە مانگە دەستکردەکان باس لەوە دەکەن کە لەکاتی ھێرشەکەدا شوێنی نیشتەجێبوونی خامنەیی لەو شارە زیانێکی زۆری بەرکەوتووە. 

دوابەدوای ڕاپۆرتە سەرەتاییەکانی ئیسرائیل سەبارەت بە کوژرانی خامنەیی لە ئۆپەراسیۆنەکەدا، دۆناڵد ترامپ، سەرۆکی ئەمریکا و بێنیامین نێتانیاھو، سەرۆک وەزیرانی ئیسرائیل ڕایان گەیاند کە خامنەیی مردووە. میدیاکانی دەوڵەتی ئێران لە سەرەتای ڕۆژی دواتردا گیانلەدەستدانی ناوبراویان پشتڕاستکردەوە و حکوومەتیش ٤٠ ڕۆژ ماتەمینی و حەوت ڕۆژ پشووی فەرمی ڕاگەیاند. ئاژانسی ھەواڵی فارس ڕای گەیاند لە بەئامانجگرتنەکاندا کچ و زاوا و نەوە و بووکەکەی خامنەیی بەھەمان شێوە کوژراون.  

ھاوکات لەگەڵ پشتڕاستکردنەوەی کۆچی دوایی خامنەیی، بەشێکی زۆر لە خەڵکی مەدەنی ئێران بۆ ئاھەنگگێڕان لە شەقامەکاندا چوونە دەرەوە.  

 سەرچاوەکان